Heinrich Altherr
Heinrich Altherr (født 11. april 1878 i Basel; død 27. april 1947 i Zürich) var en schweizisk maler, der udførte portrætter, vægmalerier og glasmosaik.

Han opholdt sig en periode i 1902 i Rom, 1906-13 var han i Karlsruhe, og i Paris blev han bekendt med den franske impressionisme: værker af Vincent van Gogh, Paul Cézanne og Pierre Puvis de Chavannes. 

1913 blev Altherr professor ved Akademie der Bildenden Künste i Stuttgart, var direktør 1919-21 og ledede kompositionsklassen til 1939. 

Han udstillede især i 1920'erne: 1923 i Kunsthalle Basel, 1925 på Venedig-biennalen, Stuttgarter Sezession − som han var medgrundlægger af − og hos Deutscher Künstlerbund, men efter 1933 bragte maleriernes stil og indhold ham i konflikt med nationalsocialisterne, og hans billeder blev 1937 erklæret "Entartete Kunst".

1939 vendte Altherr tilbage til Schweiz, hvor han udførte vægfresker på kirkegården 'Friedhof am Hörnli' i Basel-Stadt og i en Kreuzgang (korsgang) hos Staatsarchiv Basel-Stadt.

Referencer

Eksterne henvisninger

 Heinrich Altherr i Historisches Lexikon der Schweiz, Hls-dhs-dss.ch
 Om Heinrich Altherr hos Sikart.ch
  Heinrich Altherr  i Neue deutsche Biographie, bind 1, Aachen - Behaim, Berlin, 1953 (Daten.digitale-sammlungen.de)
  
 Altherr hos Mural.ch
 Heinrich Altherr hos Artnet.com

Malere fra Schweiz
Personer fra Basel